## Pravilnik o obrascu iskaznice državnog inspektora za telekomunikacije i obrascu iskaznice državnog djelatnika koji obavlja poslove kontrole radio-frekvencijskog spektra

### NN 84/1994 (24.11.1994.), Pravilnik o obrascu iskaznice državnog inspektora za telekomunikacije i obrascu iskaznice državnog djelatnika koji obavlja poslove kontrole radio-frekvencijskog spektra

# MINISTARSTVO POMORSTVA, PROMETA I VEZA

Na temelju članka 86. stavka (5) Zakona o telekomunikacijama ("Narodne
novine" br. 53/94) ministar pomorstva, prometa i veza donosi

## PRAVILNIK

### o obrascu iskaznice državnog inspektora za telekomunikacije i obrascu iskaznice državnog djelatnika koji obavlja poslove kontrole radio-frekvencijskog spektra

Sadržaj pravilnika:

Članak 1.

(1) Ovim pravilnikom propisuje se oblik i sadržaj iskaznice koju nosi
državni inspektor za telekomunikacije (u daljnjem štivu: državni inspektor),
oblik i sadržaj iskaznice koju nosi državni djelatnik koji obavlja poslove
kontrole radio-frekvencijskog spektra (u daljnjem štivu državni djelatnik),
načini izdavanja iskaznica, postupak u slučaju vraćanja i privremenog oduzimanja
iskaznica, postupak u slučaju gubitka i nestanka iskaznica, postupak u
slučaju zamjene iskaznica i način vođenja popisa o izdanim iskaznicama.

Oblik i sadržaj iskaznice državnog inspektora

Članak 2.

(1) Iskaznica državnog inspektora izdaje se prema obrascu koji je tiskan
uz ovaj pravilnik i čini njegov sastavni dio.

(2) Iskaznica državnog inspektora je veličine 90 x 60 mm a sastoji se
od jednog lista koji se nalazi u prozirnom uvezu od plastične mase.

Članak 3.

(1) Obrazac iskaznice državnog inspektora sadrži:

a) na prednjoj stranici:

1. utisnut Grb Republike Hrvatske;

2. natpis "Republika Hrvatska";

3. natpis: "Ministarstvo pomorstva, prometa i veza"

4. naziv "ISKAZNICA DRŽAVNOG INSPEKTORA ZA

TELEKOMUNIKACIJE" ;

5. mjesto za fotografiju nositelja iskaznice;

6. ime i prezime nositelja iskaznice;

7. jedinstveni matični broj građana;

b) na stražnjoj stranici:

8. tekst o ovlasti nositelja iskaznice;

9. broj iskaznice;

10. mjesto i datum izdavanja iskaznice;

11. mjesto za vlastoručni potpis;

12. mjesto za pečat i potpis ministra pomorstva, prometa i veza.

Oblik i sadržaj iskaznice državnog djelatnika

Članak 4.

(1) Iskaznica državnog djelatnika izdaje se prema obrascu koji je tiskan
uz ovaj pravilnik i čini njegov sastavni dio.

(2) Iskaznica državnog djelatnika je veličine 90 x 60 mm i sastoji se
od jednog lista bijele boje koji se nalazi u prozirnom uvezu od plastične
mase.

Članak 5.

(1) Obrazac iskaznice državnog djelatnika sadrži:

a) na prednjoj stranici:

1. utisnut Grb Republike Hrvatske;

2. natpis: "Republika Hrvatska";

3. natpis: "Ministarstvo pomorstva prometa i veza";

4. naziv "ISKAZNICA DRŽAVNOG DJEIATNIKA ZA

OBAVLJANJE POSLOVA KONTROLE RADIO-FREKVENCIJSKOG SPEKTRA" ;

5. mjesto za fotografiju nositelja iskaznice;

6. ime i prezime nositelja iskaznice;

7. jedinstveni matični broj građana;

b) na stražnjoj stranici:

8. tekst o ovlasti nositelja iskaznice;

9. broj iskaznice;

10. mjesto i datum izdavanja iskaznice;

11. mjesto za pečat i potpis ministra pomorstva, prometa i veza.

Vraćanje i privremeno oduzimanje iskaznice

Članak 6.

(1) Državni inspektor i državni djelatnik kojima prestane radni odnos
u Ministarstvu pomorstva, prometa i veza ili ako je državni inspektor razriješen
dužnosti inspektora obvezni su s danom prestanka radnog odnosa ili razrješenja,
iskaznicu vratiti neposrednom čelniku.

(2) Državnom inspektoru i državnom djelatniku će se privremeno oduzeti
iskaznica, ako je protiv njega provedena istraga ili je podignuta optužnica
bez navedene istrage, do okončanja postupka.

Gubitak ili nestanak iskaznice

Članak 7.

(1) Državni inspektor ili državni djelatnik koji izgubi iskaznicu ili
na drugi način ostane bez nje, obvezan je o tome odmah izvijestiti neposrednog
čelnika.

(2) Nova iskaznica izdat će se nakon što je izgubljena ili na drugi
način nestala iskaznica oglašena da ne vrijedi u " Narodnim novinama".

Zamjena iskaznice

Članak 8.

(1) Iskaznica državnog inspektora izdana po dosadašnjim propisima, zamijenit
će se iskaznicom predviđenom ovim pravilnikom u roku od 30 dana od njegova
stupanja na snagu.

Popis o izdanim iskaznicama

Članak 9.

(1) Ministarstvo pomorstva, prometa i veza vodi popis o izdanim iskaznicama.

(2) Popis iz stavka 1. ovog članka sadrži ime i prezime državnog inspektora
ili državnog djelatnika, upisni broj, datum izdavanja te odjeljak za napomene.

Pravilnik koji prestaje vrijediti

Članak 10.

(1) Stupanjem na snagu ovog pravilnika prestaje vrijediti Pravilnik
o stručnoj spremi i legitimaciji inspektora za telekomunikacije i poštanski
promet ("Narodne novine", br. 17/80).

Stupanje na snagu previlnika

Članak 11.

(1) Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/94-02/60

Urbroj : 530-07-94-1

Zagreb,16. studenoga 1994.

Ministar pomorstva, prometa i veza

**Ivica Mudrinić, dipl. ing., v. r.**

---

```
REPUBLIKA HRVATSKA

Ministarstvo pomorstva,
prometa i veza                  fotografija 28x32 mm

ISKAZNICA
DRŽAVNOG INSPEKTRA ZA TELEKOMUNIKACIJE
IME________________________________
PREZIME___________________________
JMBG ______________________________

OVLAST:
Državni inspektor za telekomunikacije ima ovlast u okviru svoje nadležnosti utvrđene zakonom obavljati nadzor nad primjenom i izvršavanjem zakona, drugih propisa i općih akata u djelatnosti telekomunikacija.

________________________                M.P.            _______________________
        (broj iskaznice)                                        (datum izdavanja iskaznice)

________________________                                _________________________
        (vlastoručni potpis)                                            (Ministar)

REPUBLIKA HRVATSKA

Ministarstvo pomorstva,
prometa i veza                                                  fotografija 28x32 mm

ISKAZNICA DRŽAVNOG DJELATNIKA ZA OBAVLJANIH POSLOVA KONTROLE RADIO-FREKVENCIJSKOG SPEKTRA

IME___________________________
PREZIME _____________________
JMBG _________________________

OVLAST:
Državni djelatnik za obavljanje kontrole radio-frekvencijskog spektra ima ovlast u okviru svoje nadležnosti utvrđene zakonom obavljati kontrolu radio-frekvencijskog spektra.

______________________________          M.P.            _________________________
                (broj iskaznice)                                        (datum izdavanja iskaznice)

______________________________                          __________________________
        (vlastoručni potpis)                                                            (Ministar)

```

Pravilnik, NN 84/1994-1458
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)